उत्तर प्रदेश के शाहजहांपुर में जिला महिला अस्पताल में महिला के प्रसव के दौरान डॉक्टरों की बड़ी लापरवाही सामने आई. हॉस्पिटल में टेबल पर महिला का चेकअप करने के बाद डॉक्टर मोबाइल में व्यस्त हो गई. इसी दौरान महिला का प्रसव होने पर नवजात बच्चा गर्भ से निकलकर डस्टबिन में जा गिरा. जिससे नवजात बच्चा गंभीर रूप से घायल हो गया. बच्चे की हालत बिगड़ने पर सीएमएस ने उसे एसएनसीयू में भर्ती कराया. जिसके बाद उसे एक निजी हॉस्पिटल में भर्ती कराया गया है. नवजात की हालत नाजुक बनी हुई है. फिलहाल अस्पताल में हुई इस घटना के बाद अस्पताल प्रशासन ने जांच के आदेश दिए हैं.